மலேசியாவின் வரலாறு, என்பது தென்கிழக்காசியாவில் அமைந்துள்ளதும், இன்று அரசியற்சட்ட முடியாட்சிக் கூட்டமைப்பாக உள்ளதுமான <MASK> நாட்டின் வரலாறு ஆகும். உலகின் முக்கியமான கடற் போக்குவரத்துப் பாதையில் மலேசியா அமைந்திருப்பதால் உலகம் தழுவிய வணிகச் செயற்பாடுகளையும், பல்வேறு பண்பாடுகளையும் இது சந்தித்துள்ளது. முந்திய மேற்குலகக் குறிப்பு ஒன்று தொலமியின் ‘’ஜியோகிரபியா’’ என்னும் நூலில் காணப்படுகின்றது. இதில் “தங்க கெர்சோனீசு” என்று குறிப்பிடப்படும் இடத்தை ஆய்வாளர்கள் இன்றைய மலாயத் தீவக்குறை என அடையாளம் கண்டுள்ளனர். இந்தியாவில் இருந்து இந்து சமயமும், சீனாவில் இருந்து பௌத்தம், தாவோயிசம் போன்ற மதங்களும் இப்பகுதியின் தொடக்ககால வரலாற்றில் ஆதிக்கம் செலுத்தின. இது சுமாத்திராவைத் தளமாகக் கொண்ட சிறீவிசய நாகரிகக் காலத்தில் உச்ச நிலையை அடைந்தது. 7 தொடக்கம் 13 ஆம் நூற்றாண்டு வரையான காலப் பகுதியில், சிறீவிசயத்தின் செல்வாக்கு சுமாத்திரா, சாவா, மலாய்த் தீவக்குறை, போர்ணியோவின் பெரும்பகுதி ஆகியவற்றில் பரவியிருந்தது.
மலேசியாவின் வரலாறு
மலேசிய இந்தோனேசியா இந்தியா சிங்கப்பூர்